**Р Е Ш Е Н И Я от П Р О Т О К О Л №12**

**29. 08. 2019 г.**

**РЕШЕНИЕ №112**

**Общински съвет - Момчилград реши:**

Проекто - дневния ред на заседанието, което се проведе на 29.08.2019 г. да стане дневен ред със следното допълнение в т. Други:

 *Актуализация на Програма за управление и разпореждане с поземлени имоти общинска собственост в община Момчилград.*

**РЕШЕНИЕ №113**

**На основание чл. 21, ал. 1, т. 23 и ал. 2 от ЗМСМА, във връзка с чл. 198е, ал.3 и ал. 5 от Закона за водите и във връзка с писмо с изх. №А ВиК -01-201-3/06.08.2019 г. за свикване на ОС на Асоциация по ВиК на обособената територия, обслужвана от „В и К” ООД, гр. Кърджали, Общински съвет – Момчилград реши:**

1. За насроченото Общо събрание на 11.09. 2019 г. на „Асоциацията по В и К - Кърджали” **ОПРЕДЕЛЯ** представителят на община Момчилград инж. Сунай Хасан – Кмет на община Момчилград, да вземе участие в Общо събрание. При невъзможност за участие на Кмета на общината в Общото събрание на „Асоциацията по В и К - Кърджали” упълномощава свой представител инж. Севдалин Огнянов – заместник кмет на община Момчилград.

**2. ДАВА МАНДАТ** на инж. Сунай Хасан – кмет на община Момчилград, в качеството му на представител на община Момчилград или инж. Севдалин Огнянов – заместник кмет на Община Момчилград в общото събрание на Асоциацията за представяне на позицията, както следва:

**По точка 1** от дневния ред на предстоящото заседание да **гласува за приемане на препоръчителния размер на вноската на държавата в бюджета на** за дейността на Асоциацията по В и К – Кърджали за 2020 г. да бъде 20 000, 00 лв.

**По точка 2** от предстоящото заседание дава право на представителя на община Момчилград да изрази становище и да гласува по целесъобразност и винаги в полза на Община Момчилград.

**РЕШЕНИЕ №114**

**На основание чл. 17, ал. 1, т. 3, чл. 21, ал. 1 т. 23 и чл. 21, ал. 2 от ЗМСМА, във връзка с чл. 53, чл. 54, чл. 58, ал. 2, чл. 59 и чл. 60, ал. 2 от Наредбата за финансирането на институциите в системата на предучилищното и училищното образование, ОбС – Момчилград реши:**

Определя броя на групите и броя на децата и учениците в групите на детските градини и обслужващите звена, които не прилагат системата на делегирани бюджети на територията на община Момчилград за учебната 2019/2020 г., както следва:

**І. ДЕТСКИ ГРАДИНИ**

**1. ДГ „Здравец” – гр. Момчилград**

|  |  |  |
| --- | --- | --- |
| **№** | **Брой групи** | **Брой деца** |
| **Общо** | **В т.ч. подготвителни групи за 5 и 6 годишни деца** | **Общо** | **В т.ч. 5 и 6-годишни** |
| **5-годишни** | **6-годишни** |
| 1. | 5 целодневни групи | 3 групи | 105 | 25 | 25 |

**2. ДГ „Зорница” – гр. Момчилград**

|  |  |  |
| --- | --- | --- |
| **№** | **Брой групи** | **Брой деца** |
| **Общо** | **В т.ч. подготвителни групи за 5 и 6 годишни деца** | **Общо** | **В т.ч. 5 и 6-годишни** |
| **5-годишни** | **6-годишни** |
| 1. | 4 целодневни групи | 2 групи | 92 | 21 | 21 |

**3. ДГ „Щастливо детство” – гр. Момчилград**

|  |  |  |
| --- | --- | --- |
| **№** | **Брой групи** | **Брой деца** |
| **Общо** | **В т.ч. подготвителни групи за 5 и 6 годишни деца** | **Общо** | **В т.ч. 5 и 6-годишни** |
| **5-годишни** | **6-годишни** |
| 1. | 4 целодневни групи | 2 групи | 84 | 24 | 21 |

 **ДГ „Щастливо детство” – изнесена група с. Равен**

|  |  |  |
| --- | --- | --- |
| **№** | **Брой групи** | **Брой деца** |
| **Общо** | **В т.ч. подготвителни групи за 5 и 6 годишни деца** | **Общо** | **В т.ч. 5 и 6-годишни** |
| **5-годишни** | **6-годишни** |
| 1. | 1 полудневна група | 1 полудневна подготвителна група | 11 | 3 | 4 |

**4. ДГ „Слънце” – с. Груево**

|  |  |  |
| --- | --- | --- |
| **№** | **Брой групи** | **Брой деца** |
| **Общо** | **В т.ч. подготвителни групи за 5 и 6 годишни деца** | **Общо** | **В т.ч. 5 и 6-годишни** |
| **5-годишни** | **6-годишни** |
| 1. | 2 целодневни групи | 1 смесена група | 28 | 9 | 6 |

**5. ДГ „Щастливо детство” – с. Звездел**

|  |  |  |
| --- | --- | --- |
| **№** | **Брой групи** | **Брой деца** |
| **Общо** | **В т.ч. подготвителни групи за 5 и 6 годишни деца** | **Общо** | **В т.ч. 5 и 6-годишни** |
| **5-годишни** | **6-годишни** |
| 1. | 2 целодневни групи | 1 смесена група | 21 | 7 | 3 |

**6. ДГ „Пролет” – с. Нановица**

|  |  |  |
| --- | --- | --- |
| **№** | **Брой групи** | **Брой деца** |
| **Общо** | **В т.ч. подготвителни групи за 5 и 6 годишни деца** | **Общо** | **В т.ч. 5 и 6-годишни** |
| **5-годишни** | **6-годишни** |
| 1. | 2 целодневни групи | 1 смесена група | 20 | 6 | 3 |

**ІІ. ОБСЛУЖВАЩИ ЗВЕНА**

1. **Център за подкрепа за личностно развитие - ОДК – гр. Момчилград**

|  |  |  |
| --- | --- | --- |
| **№** | **Брой групи** | **Брой деца** |
| **1.** | 16 | 210 |

**Детски ясли “З ти март” - гр. Момчилград**

|  |  |  |
| --- | --- | --- |
| **№** | **Брой групи** | **Брой деца** |
| **1.** | 3 | 47 |

**РЕШЕНИЕ №115**

**На основание чл. 21, ал. 1, т. 23 и ал. 2 от Закона за местното самоуправление и местната администрация, Общински съвет – Момчилград реши:**

 1. Изменя и допълва Организацията и дейността на Домашен социален патронаж – Момчилград в съответствие с изискванията на проект BG05M9OP001-2.040-0073-C01 ”Патронажна грижа за възрастни хора и лица с увреждания в община Момчилград”, по процедура на директно предоставяне на безвъзмездна финансова помощ BG05M9OP001-2.040 „Патронажна грижа за възрастни хора и лица с увреждания – Компонент 2” по Оперативна програма „Развитие на човешките ресурси” 2014 - 2020 г.

 2. Упълномощава кмета на община Момчилград да възложи със Заповед предоставянето на мобилни интегрирани здравно-социални услуги по проект BG05M9OP001 - 2.040 – 0073 - C01 „Патронажна грижа за възрастни хора и лица с увреждания в община Момчилград” по процедура на директно предоставяне на безвъзмездна финансова помощ BG05M9OP001 - 2.040 „Патронажна грижа за възрастни хора и лица с увреждания – Компонент 2” по Оперативна програма „Развитие на човешките ресурси” 2014 - 2020 г., на Домашен социален патронаж – Момчилград, считано от **01. 10. 2019 г. до 30. 09. 2020 г. включително.**

**РЕШЕНИЕ №116**

**На основание чл.21, ал. 1, т. 11 от ЗМСМА, Общински съвет – Момчилград реши:**

1. Отменя свое Решение №102 от Протокол №11от 31. 07. 2019 г.

 2. Разрешава процедура по изменение на ПУП-ПР за отпадане на предвидена улица от осова точка 930 до осова точка 286 в УПИ І, кв.16 по ПУП на гр. Момчилград, община Момчилград, във връзка с това, че предвидената улица е оформена като част от площадно пространство на централен градски площад на Момчилград и във връзка с бъдещи инвестиционни намерения на община Момчилград за обновяване на пространството на централен градски площад пред читалище „Нов живот“ в гр.Момчилград и с предвиждане на улица- тупик от о.т. 365 до о.т. 930 за обслужване на сградата на РСМ в УПИI-686 в кв.40.

3. Възлага на кмета на общината да извърши действията по изпълнение на решението.

**РЕШЕНИЕ №117**

**На основание чл. 21, ал. 1, т. 11 от ЗМСМА, чл. 129, ал. 1 и при условията на чл. 16 от** **ЗУТ, Общински съвет – Момчилград реши:**

 1. Одобрява проект за изменение на ПУП - ПРЗ на квартали: 38, 92, 61, 103, 59 и 94 предвидени - „За жилищно строителство, трафопост, супермаркет, детско заведение, спортни площадки и озеленяване” в отреждане на нови квартали: 116, 117, 118, 119, 120, 121 и 122 „За нискоетажно жилищно застрояване” - Жм, кв. 123 - „За пазар и паркинг”, кв.103 –„За обществено обслужване и озеленяване” – Оз и УПИ - ХХХ „За озеленяване, спорт, рекреация и обществено обслужване” и съответната специализирана устройствена схема на техническата инфраструктура по част В и К, така както е отразено в графичната част на проекта и схемата, **при условията на чл. 16 от ЗУТ.**

2. Възлага на кмета на общината да извърши действията по изпълнение на решението.

**РЕШЕНИЕ №118**

 **На основание чл. 21, ал. 1, т. 8, чл. 27, ал. 4 и ал. 5 от ЗМСМА и във връзка с чл. 24а, ал.7 от Закона за стопанисването и ползването на земеделски земи /ЗСПЗЗ/ и чл. 14, ал. 1 от НУРПУРЗОПФ, Общински съвет - Момчилград реши:**

1. Определя маломерните имоти, които могат да се отдават под наем за срок от една година без търг или конкурс описани *в Приложение №1* по имоти и площ, което е неразделна част от решението.

 2**.** Годишната наемна цена на нивите остава непроменена спрямо миналата стопанска година и в зависимост от категорията на земеделската земя е:

- първа - 22. 00лв./дка; - втора - 22. 00 лв./дка; - трета - 20. 00лв./дка;

- четвърта - 19. 00 лв./дка; -пета -18 .00 лв./дка; - шеста - 17. 00 лв./дка;

- седма -16. 00 лв./дка; - осма - 15. 00 лв./дка; - девета - 14. 00 лв/дка;

 - десета - 14. 00 лв./дка

3**.** Упълномощава кмета на община Момчилград да издаде заповед за откриване на процедура за предоставяне под наем без търг или конкурс на маломерни имоти и сключи договори за наем за една стопанска година.

**РЕШЕНИЕ №119**

**Общински съвет - Момчилград на основание чл. 21, ал. 2, чл. 21, ал. 1, т. 23 от ЗМСМА, при спазване на изискванията на чл. 11, ал. 31 чл.15, ал. 1, чл. 26 и чл. 28, ал. 1 от ЗНА и чл. 8, ал. 2 от ЗОС реши:**

**1. Отменя** Наредбата за реда и условията за провеждане на търгове и конкурси за сключване на сделки по отдаване под наем и разпореждане с общинска собственост, приета с Решение №93, взето с протокол №7 от 26. 06. 2014 г. на Общински съвет-Момчилград на основание чл. 2, ал. 2, т. 3 от Наредбата за реда за придобиване, управление и разпореждане с общинско имущество.

**2. Приема** изменения и допълнение на Наредбата за реда за придобиване, управление и разпореждане с общинско имущество на Община Момчилград, съгласно предложения проект, който е неразделна част от настоящото решение.

**3. Възлага** на Кмета на Община Момчилград осъществяването на всички дейности, необходими за правилното и законосъобразно изпълнение на решението.

**Изменения и допълнение на Наредбата за реда за придобиване, управление и разпореждане с общинско имущество на Община Момчилград, приети с Решение №119/29. 08. 2019 г.**

**§ 1.*Отменя чл.2, ал. 2, т. 3*** от Наредбата за реда за придобиване, управление и разпореждане с общинско имущество в община Момчилград

**§ 2.*Създава се нова ал. 4 и ал. 5*** към чл.21 от Наредбата за реда за придобиване, управление и разпореждане с общинско имущество в община Момчилград, както следва:

***„Ал. 4. В случай, че собственикът или наемателят на търговския обект продължи да ползва терена след изтичане на наемния срок по ал.2, договорът се счита за продължен, за което обстоятелство се сключва анекс към основния договор.“***

***„Ал. 5. Ако ползвателят на общинския терен откаже сключването на анекс към договора се прилагат разпоредбите на чл.65 от ЗОС.“***

 **§ 3.** В Чл.58, ал. 3 текстът „Наредбата за провеждане на търгове и конкурси за сключване на сделки по отдаване под наем и разпореждане с общинска собственост“ се заменя с: „глава VІІ от настоящата Наредба“, като окончателната редакция на разпоредбата придобива следния вид:

***„Публичния търг или конкурс се провежда съгласно разпоредбите на глава VІІ от настоящата Наредба.“***

**§ 4.** В Чл. 63, ал. 1 текстът: „Наредбата за провеждане на търгове и конкурси при разпореждане с общинска собственост“се заменя с: „глава VІІ от настоящата Наредба“., като окончателната редакция на разпоредбата придобива следния вид:

***„Правото на надстрояване и/или на пристрояване на сграда построена върху имот-частна общинска собственост се учредява след решение на общинския съвет чрез търг или конкурс по реда на глава VІІ от настоящата Наредба и в съответствие с предвижданията на влязъл в сила ПУП.“***

**§ 5. *Глава VІІ става Глава VІІІ***

 ***Чл. 86 става чл. 126***

 ***Чл. 87 става чл. 127***

**§ 6.*Глава VІІІ става Глава ІХ***

 ***Чл.88 става чл.128***

 ***Чл.89 става чл.129***

 **Чл.90 става чл.130**

 **Чл.91 става чл.131**

**§ 7.Създава се нова “глава VІІ” със следното съдържание:**

**ГЛАВА СЕДМА**

**РЕД И УСЛОВИЯ ЗА ПРОВЕЖДАНЕ НА ТЪРГОВЕ И КОНКУРСИ ПРИ РАЗПОРЕЖДАНЕ С ОБЩИНСКИ ИМОТИ И ДВИЖИМИ ВЕЩИ И ПРЕДОСТАВЯНЕ НА ОБЩИНСКА СОБСТВЕНОСТ ПОД НАЕМ**

**РАЗДЕЛ І**

**ОБЩИ РАЗПОРЕДБИ**

**Чл. 86.** Продажбата и предоставянето под наем на имоти-частна общинска собственост се извършва в съответствие в приетата от общинския съвет годишна програма за управление и разпореждане с имоти- общинска собственост чрез:

1.публичен търг с тайно наддаване;

2.публичен търг явно наддаване;

3.публично оповестен конкурс;

**Чл. 87. (1)** Решение за провеждане на публичен търг с явно или тайно наддаване или публично оповестен конкурс за продажба на общинско имущество се приема от Общинския съвет.

**(2)** Отдаването под наем на свободни общински имоти, включени в Програмата за управление и разпореждане с общинско имущество и продажба на движими вещи, се извършва от кмета на общината, чрез публичен търг с явно или тайно наддаване.

**(3)** При продажба или отдаване под наем на общинско имущество чрез конкурс- условията, критериите и тегловите коефициенти за оценка на предложенията се определят с решение на общинския съвет.

**РАЗДЕЛ ІІ**

**ПОДГОТОВКА И ОРГАНИЗАЦИЯ**

**Чл. 88.** Подготовката и организацията на търговете и конкурсите се извършва от специалистите от отдел «Финансово-стопански дейности» към дирекция "Обща администрация".

 **Чл. 89.** Пазарните оценки на имотите се изготвят от лицензирани оценители на недвижими имоти и се одобряват от общинския съвет.

**Чл. 90. (1)** Въз основа на Решението на общинския съвет, кметът на общината открива процедура по провеждане на търга или конкурса със заповед, която съдържа.:

1. наименование на обекта на търга или конкурса;

2. начална тръжна или конкурсна цена;

3. депозит за участие- 20% от определената от общинския съвет пазарна оценка при продажба на общинско имущество и 10% от обявената годишна начална наемна цена;

4. дата, място и час за провеждане на търга или конкурса;

5. ден и час за провеждане на повторен търг или конкурс;

6. начина на плащане на депозита;

 7. мястото, където може да се получи тръжна документация, нейната цена и начина на заплащане;

**(2)** Със заповедта по ал.1 се утвърждава и тръжната или конкурсна документация, която съдържа:

1. наименование на обекта на търга или конкурса;

2. начална тръжна или конкурсна цена;

3. дата, място и час за провеждане на търга или конкурса;

4. ден и час за провеждане на повторен търг или конкурс;

5. размера и начина на плащане на депозита за участие;

6. срока за извършване на оглед на имота, предмет на търга;

7. мястото и срока за приемане на предложенията;

8. изчерпателен списък на документи, които следва за бъдат представени от кандидатите при участие в търга или конкурса;.

9. основание за недопускане до участие в търга или конкурса;

10. разяснения относно процедурата за провеждане на търга или конкурса и сключване на договор за продажба или наем.

11. други изисквания, свързани със спецификата на сделката;

12. проект на договор за продажба или наем,

 (**3)** Към документацията задължително се прилагат: акт за общинска собственост и скица на имота при разпореждане.

 **Чл. 91.** Документацията по чл. 90, ал. 2 се съгласува с юриста на Общината.

**Чл.92.** Изготвената и съгласувана документация, надлежно окомплектована се предоставя на Кмета на Общината за утвърждаване.

**Чл.93.(1)** Въз основа и в съответствие с утвърдената документация се публикува обява на интернет страницата на общината, в един местен вестник и по преценка в един централен. Обява се поставя и на определени за целта места в сградата на Общината.

(**2)** Обявата трябва да съдържа информация за предмета на търга или конкурса, началната тръжна или конкурсна цена на имота, цената на тръжните книжа, размера на депозита, датата и мястото на провеждане, адреса и телефона на организатора.

(**3)** Търгът или конкурса се провежда не по-рано от 15 дни от публикуване на обявата по ал.1.

**Чл.94.** Разходите по организиране, обявяване и провеждане на търга или конкурса се осигуряват от бюджета на Общината.

**РАЗДЕЛ ІІІ**

**ИЗИСКВАНИЯ КЪМ ДОКУМЕНТИТЕ ЗА УЧАСТИЕ В ТЪРГА ИЛИ КОНКУРСА**

**Чл. 95. (1)** Задължителни документи за участие в търг или конкурс са:

 1. квитанция за закупена тръжна или конкурсна документация /оригинал/

 2.платежен документ за внесен депозит за участие в търга или конкурса /оригинал/;

 3. заявления за участие - по образец;

 4. декларация за извършен оглед и запознаване с тръжната документация-по образец;

 5. нотариално заверено пълномощно за представителство /оригинал/, касаещо единствено обекта, предмет на търга или конкурса, в случаите на упълномощаване;

 6. предложение за цена при провеждане на търг с тайно наддаване или конкурс-по образец, поставено н отделен запечатан непрозрачен плик. Върху плика се изписва наименованието на обекта на търга, името на участника или името на упълномощеното лице , в случаите на упълномощаване.;

 7.решение на Общото събрание на дружеството (кооперацията, юридическото лице с нестопанска цел) или решение на съвета на директорите на АД, за участие в търга или конкурса за конкретния имот и за цената за закупуване на имота (заверено копие). Изисква се в случаите на извършване на разпоредителна сделка.;

 8.удостоверение за липса на задължения към общината /прилага се служебно/;

 9.актуално състояние на фирмата/прилага се служебно извадка от Търговския регистър/.

 (**2)** Изискванията по ал. 1, т. 9 не се прилагат за участници - физически лица, които нямат качества на търговци по смисъла на Търговския закон.

(**3)** заявлението по чл. 95, ал. 1, т. 3 се подава в деловодството на общината в срока посочен в тръжните книжа. Документи по ал.1, т. 1, 2 ,4, 5 и 7 се подават в същия срок в деловодството на общината в запечатан, непрозрачен плик, адресиран и маркиран, съгласно указанията в тръжните книжа.

**(4)** Предложението по чл.95, ал.1, т.6 се поставя в запечатан непрозрачен плик, адресиран и маркиран, съгласно указанията в книжата, завежда се в деловодството на общината и се представя на комисията в деня и часа за провеждане на търга или конкурса.

**Чл. 96. (1)** За провеждането на публичните търгове или публично оповестените конкурси Кметът на Общината назначава комисия от три до седем члена в състав: председател, секретар и членове. В комисията се включват един правоспособен юрист и квалифицирани специалисти с практически опит в съответствие с предмета на сделката, кметове на кметства, в които се намира имота, предмет на търга и общински съветник. Комисията се назначава в деня на провеждане на търга или конкурса.

(**2)** В работата на комисията могат да бъдат включвани с право на съвещателен глас и външни експерти.

(**3)** Със заповедта за назначаване на комисията се определя и възнаграждението на нейните членове.

**Чл. 97. (1)** Комисията може да заседава и да приеме решения, ако присъстват най-малко 2/3 от всички членове, но не по-малко от трима души, в това число юрист. В случай, че отсъства правоспособен юрист, търгът се отлага за същия час и място на следващия ден.

**(2)** Комисията приема решения с обикновено мнозинство. Когато член на комисията е против взетото решение, той подписва протокола с особено мнение и писмено излага мотивите си, което се отразява в протокола на комисията.

**(3)** За своята работа комисията води протокол, който се подписва от всички членове и спечелилия участник.

 **Чл. 98.** Преди провеждане на търга или конкурса членовете на комисията подписват декларация за конфликт на интереси и неразгласяване на информация за кандидатите.

 **Чл. 99.** Участниците в търга или конкурса могат да подават жалба по реда на Административно-процесуалния кодекс. Жалбата се подава чрез кмета на общината до Административен съд – гр. Кърджали.

**РАЗДЕЛ ІV**

**ПРОЦЕДУРА ЗА ПРОВЕЖДАНЕ НА ПУБЛИЧЕНИ ТЪРГ С ТАЙНО НАДДАВАНЕ**

**Чл. 100. (1)** Заявлението за участие в търга с тайно наддаване по чл.95,ал.1,т.3 се подава от всеки участник или упълномощен от него представител в деловодството на община Момчилград в срока посочен в тръжната документация.

 (**2)** Освен това в същия срок, всеки участник в търга с тайно наддаване подава в запечатан непрозрачен плик всички задължителни документи по чл. 95, ал. 1, т. 1, 2, 4, 5 и 7. Върху плика се отбелязват името на участника и цялостното наименование на обекта на търга и се подава в деловодството на община Момчилград.

 (**3)** Предложението по чл. 95, ал. 1, т. 6 се поставя в запечатан непрозрачен плик, адресиран , съгласно указанията в тръжните книжа, завежда се в деловодството на общината и се представя на комисията в деня и часа за провеждане на търга или конкурса.

**Чл. 101. (1)**  В деня и часа обявен за провеждане на търга, председателят на комисията проверява присъствието на членовете на комисията и обявява откриването на търга.

**(2)** Кандидатите за участие в търга се легитимират пред тръжната комисия чрез представяне на документ за самоличност /лична карта/.

**(3)**В случаите на чл. 97, ал. 1 търгът се отлага за същия час и място на следващия работен ден.

**Чл. 102.** След откриването на търга, комисията извършва регистрация на участниците по реда на завеждане на заявленията в деловодството на общината, ведно с плика с всички задължителни документи по чл. 95, ал. 1, т. 1, 2, 4, 5 и 7 и проверява съдържанието им. Запечатаните пликове с «предложена цена» се поставят на видно място пред всички членове на комисията.

**Чл.103.(1)** Председателят на комисията обявява допуснатите до участие в търга, както и тези които не се допускат, поради неспазване на някое от условията за участие.

 (**2)** Не се допускат до участие в търга кандидати, чиито предложения:

 1.са подадени след определения срок;

2.са подадени в незапечатан и прозрачен плик;

 3.не съдържат документ за закупени тръжни книжа;

 4.не съдържат документ за внесен депозит;

 5.не съдържат, който и да е от задължителните документи по чл.95 от наредбата.

 6.не са изпълнили условията в тръжната документация;

 7. кандидатът е лице, неизправно по договор, сключен с Общината.

 (**3)** В залата остават само допуснатите до участие в търга участници.

 **Чл. 104. (1)** Председателят на комисията, при отваряне на всеки плик «предложена цена», проверява дали са спазени условията за участие в търга, обявява редовността на предложението и оповестява предложената тръжна или месечна наемна цена.

 (**2)** Предложенията за цена се заверяват от членовете на комисията по търга и се подреждат според размера на посочените суми.

  **(3)** Търгът се смята за спечелен от участника, предложил най-високата цена, което се обявява пред всички участници, след което търгът се закрива.

 (**4)** При предложена еднаква най-висока цена от повече участници търгът продължава между тях с явно наддаване, което започва от тази цена при стъпка на наддаване от 1 до 10 на сто от началната цена на наддаване. Стъпката на наддаване се определя от комисията по търга.

(5) За резултатите от търга комисията изготвя протокол в два екземпляра, в който се вписват класираните от първо до трето място, подписва от членовете на комисията и спечелилия участник, след което един от екземплярите му се връчва.

**Чл. 105. (1)** В седемдневен срок от провеждането на търга за отдаване под наем, кметът на общината издава заповед с която определя участника спечелил търга.Същата се съобщава на участниците по реда на чл.61 от АПК.

**(2)** Заповедта подлежи на обжалване в 14-дневен срок пред Административен съд-гр.Кърджали

**(3)** След влизане в сила на заповедта по ал. 2 кметът на общината в седемдневен срок сключва договор за наем.

**(4)** Ако участникът спечелил търга не сключи договор в срока по ал.3, се счита, че се отказва и внесеният от него депозит се задържа.

(5) В случаите на ал.4, по предложение на комисията, кметът на общината кани за сключване на договор за наем участника, класиран на второ място.

(6) Ако лицето по ал.5 не сключи договор в срока по ал.3, внесеният депозит се задържа и се насрочва нов търг.

**Чл. 106. (1)** В седемдневен срок от провеждането на търга за продажба на имота, кметът на общината издава заповед с която определя участника спечелил търга, цената и условията на плащане. Внесеният депозит се прихваща от цената.

 (**2)** Заповедта по ал. 1 се съобщава на участниците по реда и условията на чл. 61 от Административно-процесуалния кодекс.

**(3)** Заповедта подлежи на обжалване в 14-дневен срок пред Административен съд-гр.Кърджали

**(4)** В седемдневен срок след влизане в сила на заповедта по чл. 106, ал.1, спечелилия участник е длъжен да внесе цената или първата вноска, ако е предвидено разсрочено плащане, дължимите данъци и такси.

 (**5)** При неплащане на цената в определения срок по ал.4 спечелилият участник губи правото за сключване на сделка по предмета на търга, както и внесения депозит.

(6) В случаите Кметът на Общината, по предложение на комисията, кани за сключване на договор участника, класиран на второ място.

(7) Ако лицето по ал.6 не внесе цената в срока по ал.4, внесеният депозит се задържа и се насрочва нов търг.

 **Чл. 107. (1)** Когато тръжни документи са закупени от повече кандидати, а на търга се яви само един кандидат, търгът се отлага с два часа и ако след този срок не се яви друг кандидат, явилият се обявява за спечелил по предложената от него цена, която не може да бъде по-ниска от обявената начална тръжна или наемна цена.

(**2)** Когато тръжни документи са закупени от един кандидат и на търга се яви само един кандидат, търгът се провежда и кандидата се счита за спечелил по предложената от него цена, която не може да бъде по-ниска от обявената начална тръжна или наемна цена.

(**3)** В случай, че в резултат на декласиране на участник остане само един кандидат, търгът се провежда и участникът се обявява за спечелил по предложената от него цена, която не може да бъде по-ниска от обявената начална тръжна цена или наемна цена.

**Чл. 108. (1)** В случаите, когато на търга с тайно наддаване не се явят кандидати, специалистите от отдел „ФСД”съставят протокол.

(2) В случаите на декласиране на всички кандидати, търгът се обявява за непроведен, за което обстоятелство, комисията съставя протокол.

**РАЗДЕЛ V**

**ПРОЦЕДУРА ЗА ПРОВЕЖДАНЕ НА ПУБЛИЧЕН ТЪРГ**

**С ЯВНО НАДДАВАНЕ**

**Чл. 109. (1)** Заявлението за участие в търга с явно наддаване по чл. 95, ал. 1, т. 3 се подава от всеки участник или упълномощен от него представител в деловодството на община Момчилград в срока посочен в тръжната документация.

(**2)** Освен това в същия срок, всеки участник в търга с явно наддаване подава в запечатан непрозрачен плик всички задължителни документи по чл. 95, ал. 1, т. 1, 2, 4, 5 и 7. Върху плика се отбелязват името на участника и цялостното наименование на обекта на търга и се подава в деловодството на община Момчилград.

**Чл. 110. (1)** В деня и часа обявен за провеждане на търга, председателят на комисията проверява присъствието на членовете на комисията и обявява откриването на търга.

**(2)**Участниците подали заявления се явяват на търга и се легитимират пред тръжната комисия с документ за самоличност/лична карта/.

**(3)** Лицата, които представляват участниците, подали заявления се легитимират с документ за самоличност и нотариално заверено пълномощно.

**(4)**В случаите на чл.97, ал.1 търгът се отлага за същия час и място на следващия работен ден.

**Чл.111.(1)** След откриването на търга, комисията извършва регистрация на участниците по реда на завеждане на заявленията в деловодството на информационния център на общината и проверява съдържанието и редовността на подадените задължителни документи по чл.95.

**(2)** Не се допускат за участие в търга кандидати, чиито предложения:

 1.са подадени след определения срок;

 2.са подадени в незапечатан и прозрачен плик;

 3.не съдържат документ за закупени тръжни книжа;

 4.не съдържат документ за внесен депозит;

 5.не съдържат, който и да е от задължителните документи по чл.94 от наредбата.

 6. не са изпълнили условията в тръжната документация;

 7. кандидатът е лице, неизправно по договор, сключен с Общината.

**(3)**Председателят на тръжната комисията обявява допуснатите до участие в търга, както и тези които не се допускат, като посочва конкретното основание за недопускане.

**(4)** В залата остават само допуснатите до участие в търга участници.

**Чл.112.**Когато до участие в търга е допуснат само един кандидат, той се обявява за спечелил търга с една стъпка над начално обявената цена.

 **Чл. 113. (1)** Когато тръжни документи са закупени от повече кандидати, а на търга се яви само един кандидат, търгът се отлага с два часа и ако след този срок не се яви друг кандидат, явилият се обявява за спечелил търга с една стъпка над начално обявената цена.

 (**2)** Когато тръжни документи са закупени от един кандидат и на търга се яви само един кандидат, търгът се провежда и явилият се кандидат се обявява за спечелил търга с една стъпка над начално обявената цена.

**Чл.114.** **/1/** В случаите, когато на търга с явно наддаване не се явят кандидати, специалистите от отдел „ФСД”съставят протокол.

(2) В случаите на декласиране на всички кандидати, търгът се обявява за непроведен, за което обстоятелство, комисията съставя протокол.

**Чл. 115.(1)** Наддаването започва с обявяване от председателя на комисията на стъпка на наддаване, която се определя от комисията по търга в размер от 1 до 10 на сто от обявената начална тръжна цена.

**(2)** Наддаването се извършва чрез обявяване от участниците на последователни суми над началната тръжна или наемна цена, разграничена от председателя със звуков сигнал като всяко увеличение трябва да бъде равно на стъпката по ал. 1.

**(3)** В случай, че никой от участниците в търга не обяви цена, която е по-висока с една стъпка на наддаване от последната достигната цена, председателят обявява три пъти нейния размер, като преди третото обявяване прави предупреждение, че е последно, и ако няма друго предложение - обявява приключването на наддаването със звуков сигнал.

**(4)** Председателят на тръжната комисия обявява участника, предложил най-висока цена за спечелил търга и закрива търга.

**(5)** В случай, че участниците в търга след изричната покана от председателя не изявяват желание да наддават, търгът се закрива и внесените от тях депозити не се възстановяват.

**(6)** За резултатите от проведения публичен търг с явно наддаване комисията изготвя протокол в два екземпляра, в който се вписват класираните от първо до трето място, подписва се от членовете на комисията и спечелилия участник, след което един от екземплярите му се връчва.

**Чл. 116. (1)** В седемдневен срок от провеждането на търга за отдаване под наем, кметът на общината издава заповед с която определя участника спечелил търга.Същата се съобщава на участниците по реда на чл.61 от АПК.

**(2)**Заповедта подлежи на обжалване в 14-дневен срок пред Административен съд-гр.Кърджали

**(3)** След влизане в сила на заповедта по ал. 2 кметът на общината в седемдневен срок сключва договор за наем.

 (**4)** Ако участникът спечелил търга не сключи договор в срока по ал.3, се счита, че се отказва и внесеният от него депозит се задържа.

(5)В случаите на ал.4, по предложение на комисията, кметът на общината кани за сключване на договор за наем участника, класиран на второ място.

(6)Ако лицето по ал.5 не сключи договор в срока по ал.3, внесеният депозит се задържа и се насрочва нов търг.

**Чл. 117. (1)** В седемдневен срок от провеждането на търга за продажба на имота, кметът на общината издава заповед с която определя участника спечелил търга, цената и условията на плащане. Внесеният депозит се прихваща от цената.

 **/2/** Заповедта по ал.1 се съобщава на участниците по реда и условията на чл. 61 от Административно-процесуалния кодекс.

**(3)**Заповедта подлежи на обжалване в 14-дневен срок пред Административен съд-гр.Кърджали

**(4)**В седемдневен срок след влизане в сила на заповедта по чл.117, ал.1, спечелилия участник е длъжен да внесе цената или първата вноска, ако е предвидено разсрочено плащане, дължимите данъци и такси.

**(5)** При неплащане на цената в определения срок по ал.4 спечелилият участник губи правото за сключване на сделка по предмета на търга, както и внесения депозит.

(6) В случаите Кметът на Общината, по предложение на комисията, кани за сключване на договор участника, класиран на второ място.

(7)Ако лицето по ал.6 не внесе цената в срока по ал.4, внесеният депозит се задържа и се насрочва нов търг.

**Чл. 118. (1)** Договорът за покупко-продажба се сключва от Кмета на Общината в седемдневен срок след представяне на документа за извършено плащане. Преди сключване на договора купувачът представя декларация за произхода на средствата за закупуване на имота, съгласно Закона за мерките срещу изпирането на пари и правилника за приложението му. Декларацията се изисква за имоти на стойност, равна или надвишаваща левовата равностойност на 15 000 евро.

**(2)** Имотите, предмет на продажба или наем, се предават с приемателно-предавателен протокол на купувача/наемателя от представителите на Общината. Протоколът е неразделна част от договора за продажба /наем/.

**РАЗДЕЛ VІ**

**ПРОЦЕДУРА ЗА ПРОВЕЖДАНЕ НА ПУБЛИЧНО ОПОВЕСТЕН КОНКУРС**

**Чл.119.(1)** Офертите за участие в конкурса се изготвят в съответствие с изискванията, определени в конкурсната документация и се депозират в запечатан непрозрачен плик в деловодството на общината. Върху плика се отбелязват точното наименование на обекта, името и адресът на участника.

**(2)** Когато в срока за депозиране постъпи само една оферта или не постъпи оферта, конкурсът се обявява за непроведен, за което обстоятелство се съставя протокол. В тези случаи по предложение на конкурсната комисия кметът на общината може да определи допълнителен срок за депозиране на оферти, като конкурсната комисия е длъжна да уведоми писмено всички лица, закупили конкурсна документация за удължаването на сроковете.

**(3)** Когато в резултат на декласиране на участници до участие в конкурса е допуснат само един кандидат комисията разглежда представената оферта. Комисията изготвя протокол, съдържащ мотивирано предложение до кмета на общината за приемане на офертата или за неприемането й.

**Чл. 120. (1)** Постъпилите оферти се отварят най-късно на следващия работен ден след изтичане на срока за депозирането им в присъствието на оферентите. Кандидатите за участие в конкурса се легитимират пред конкурсната комисия чрез представяне на документ за самоличност /лична карта/, а лицата, които представляват участниците- чрез документ за самоличност и нотариално заверено пълномощно за представителство, в случаите на упълномощаване.

**Чл.121. (1)** Председателят на конкурсната комисия, при отваряне на всеки плик с документи, проверява дали са спазени условията за участие в конкурса, обявява допуснатите кандидати и тези, които не се допускат, поради неспазване на някое от условията за участие.

 **(2)** Запечатаните пликове с «предложена цена» се поставят на видно място пред всички членове на комисията.

**Чл.122.**Не се допускат до участие в конкурса офертите, които:

1.са подадени след определения срок;

 2.са подадени в незапечатан и прозрачен плик;

 3.не съдържат документ за закупени конкурсна документация;

 4.не съдържат документ за внесен депозит за участие в конкурса;

 5.не съдържат, който и да е от задължителните документи по чл.95.

 6.не са изпълнили условията в конкурсната документация;

 7. кандидатът е лице, неизправно по договор, сключен с община Момчилград.

**Чл. 123.** Председателят на конкурсната комисия оповестява предложението за цена на допуснатите участници, което се заверява от членовете на комисията.

**Чл.124.(1)** В 3 – дневен срок след разглеждане на офертите конкурсната комисия извършва оценка и класиране в съответствие с критериите, посочени в конкурсната документация, изготвя и представя протокол за утвърждаване от кмета на общината, в който посочва класираните участници на първите три места и предложение за определяне за спечелил конкурса участник. Конкурсната комисия уведомява писмено допуснатите до участие в конкурса участници за резултатите от конкурса.

**(2)** Оценката и класирането на офертите се извършва въз основа на следните критерии, претеглени с коефициенти на тежест както следва:

1. предложение за цена – теглови КФ = 0,60;

2. предложение за разкриване на работни места – теглови КФ = 0,20;

3. други специфични условия – теглови КФ = 0,20.

**(3)** Оценяването се извършва, като за най-високите критерии се дават 100 точки, претеглени със съответния теглови КФ. Другите оферти се оценяват по формулата:

КУ = Пру / Прикиз х 100 х Кф на тежест, където:

КУ – коефициент на участника;

 Пру – предложена от участник стойност;

Прикиз – икономически най-изгодно;

 Кф – коефициент на тежест за съответния критерий.

**(4)** Класирането на офертите се извършва въз основа на комплексна оценка, получена от стойностите на отделните критерии.

**(5)** Протоколът на конкурсната комисия с предложението за класиране на офертите и сключване на договор за възлагане се предоставя на кмета на общината за утвърждаване, който със заповед определя спечелилия участник в конкурса.

**Чл.125.(1)**Участниците се уведомяват писмено за резултатите от проведения конкурс. Договорът с класирания на първо място кандидат се сключва в 14 – дневен срок след изтичане на срока за обжалване.

**(2)** В срок от 5 /пет/ работни дни от приключване на конкурса конкурсната комисия предоставя протокола за утвърждаване от кмета на общината, който със заповед определя спечелилия конкурса участник. Със заповедта се определя и срокът за заплащане на цената и сключване на договора за покупко-продажба или договор за наем.

**(3)** В срок от два дни след изтичането на срока за обжалване на заповедта на кмета конкурсната комисия освобождава депозитите на участниците, като задържа депозитът на спечелилия конкурса участник, като гаранция за сключване на договор за покупко-продажба, който се прихваща от цената. В случай, че от участник в конкурса бъде подадена жалба срещу заповедта на кмета неговият депозит също се задържа до окончателното приключване на производството по жалбата.”

 **§ 8.Отменя** Наредбата за реда и условията за провеждане на търгове и конкурси за сключване на сделки по отдаване под наем и разпореждане с общинска собственост, приета с Решение №93, взето с протокол №7 от 26.06.2014 г. на Общински съвет-Момчилград на основание чл. 2, ал. 2, т. 3 от Наредбата за реда за придобиване, управление и разпореждане с общинско имущество

**РЕШЕНИЕ №120**

**Общински съвет - Момчилград на основание чл. 21, ал. 2 във вр. с чл. 21, ал. 1, т. 23 от ЗМСМА, при спазване на изискванията на чл. 75-79 от АПК, чл. 8, ал. 1 и чл. 28, ал. 1 от ЗНА реши:**

1. Отменя Наредба за изграждане и опазване на зелената система на територията на община Момчилград, приета с Решение №40/11.04.2008 г. на ОбС - Момчилград.

 2. Приема нова Наредба за изграждане и опазване на зелената система на територията на община Момчилград.

3. Възлага на Кмета на Община Момчилград осъществяването на всички дейности, необходими за правилното и законосъобразно изпълнение на решението.

**Виж:**

*Наредби.*

**РЕШЕНИЕ №121**

**На основание чл. 21, ал. 1, т. 12 от ЗМСМА, чл. 40, ал. 3 от Закона за защита на животните, Общински съвет – Момчилград реши:**

Отменя досегашната Програма за овладяване на популацията на безстопанствените кучета на територията на община Момчилград и приема нова Програма за овладяване на популацията на безстопанствените кучета на територията на община Момчилград.

**Виж:**

*Планове, програми.*

**РЕШЕНИЕ №122**

**Общински съвет - Момчилград, на основание чл. 21, ал. 1, т. 8, чл. 27, ал. 4 и чл. 5 от ЗМСМА, чл. 8, ал. 9 от Закона за общинската собственост и чл.9, ал.1 от Наредбата за условията и реда за придобиване, управление и разпореждане със земи от общински поземлен фонд община Момчилград реши:**

1. Актуализира Програмата за управление и разпореждане с поземлени имоти общинска собственост за 2019 г. както следва:

В Раздел ІІ, т. 1 “*Описание на имотите, които общината предлага за дългосрочно наемане от 5 до 10 години”* се добавят следните имоти**:**

|  |  |  |  |  |  |  |
| --- | --- | --- | --- | --- | --- | --- |
| **№по ред** | **Землище** | **№ по предходен план** | **Кадастрален № на имота** | **Площ/****дка** | **НТП** | **Категория** |
| 23. | Момчилград | 045016 | 48996.45.16 | 15.769 | Др. вид зем. земя | 8 |
| 24. | Птичар | 000390 | 58757.1.622 | 20.478 | Нива | 4 |
| 25. | Птичар | 000376 | 58757.1.608 | 46.453 | Нива | 8 |

2. Упълномощава Кмета на общината да предприеме всички действия за актуализиране и реализиране на годишната програма за 2019 г.

**ПРЕДСЕДАТЕЛ: (П)**

 **(Юмер Юсеин)**